Lankola cikonio

La **lankola cikonio** (***Ciconia episcopus***) estas granda (80-90 cm), tropika kaj tre disvastigita vadbirdo el familio Cikoniedoj kaj el ties tipa genro cikonioj, *Ciconia*. La latina scienca nomo por la specio *episcopus* aludas al episkopoj, nome pro la majestaj sinteno kaj aspekto de la birdo kun tiu blankega kaj kontrasta kolumo kaj irizecaj briloj en la malhela plumaro: la kontrasta nigrablanka plumaro rememoras pri nigrablanka vestaĵaro de pastroj.

## Disvastiĝo kaj subspecioj 
eta|maldekstre|200px|Lankola cikonio
Tiu specio okupas la subsaharan Afrikon kaj marbordajn hindioceanajn landojn, tio estas el Barato ĝis fino de Indonezio. Tamen laŭ tiu disvastiĝo, la specio, kiu dekomence separiĝis de *Ciconia stormi*, disiĝas en tri subspecioj:
* *Ciconia episcopus episcopus*. nomiga subspecio, en Barato kaj ĉirkaŭ Hindoĉinio.
* *Ciconia episcopus microscelis* en Afriko, ĉefe en Kongo kaj Sudafriko, diferenciĝas de la aliaj subspecioj per pli blanka kapo.
* *Ciconia episcopus neglecta* en Indonezio.

## Aspekto 
Temas pri cikonio 85 cm alta. La plej videbla trajto de tiu birdo estas la kolo blanka kaj velura disde la korpo nigra kun irizecaj briloj. La beko estas foirtika, nigreca kaj ruĝa, ĉefe ĉepinte. Estas ankaŭ nigra makulo ĉirkaŭ la okulo ruĝa kaj en la aziaj subspecioj eĉ ĝis la kapo. En la afrika subspecio la blanko atingas la kapon. La korpo estas nigreca sed kun belaj malhelverdecaj kaj violaj briloj bruste kaj dorse. La kruroj estas longaj kaj ruĝaj. La suba ventro blanka. Ambaŭ seksoj estas similaj. Junuloj estas iom senkoloraj versioj de plenkreskulo.

## Kutimoj 
Fluge en Maharashtra, Barato|eta|maldekstra
Ĝi estas specio de loĝantaj birdoj en humidejoj kun arboj. La granda nesto el bastonetoj estas konstruita en arbara arbo, kaj tie le ino demetas 2-5 ovoj en tipa ovodemetado. Tiu cikonio estas kutime silenta, sed foje elsendas mutuan bekofrapadon kiam plenkreskuloj kuniĝas ĉe nesto. Tiu afrotropisa kaj orientalisa specio estas larĝaflugila ŝvebobirdo, kiu dependas por moviĝi el termikoj de varma aero por elteni longdistancajn flugojn. Kiel ĉiuj cikonioj, ili flugas havante kolon eletendite.

Ili manĝas fiŝojn, ranojn, krabojn, reptiliojn, insektojn, ktp. Ili faras tion piedirante lante kaj majeste, kiel aliaj cikonioj. Afrikaj birdoj estas allogataj de arbarincendioj kiuj fortimigas predojn kaptotajn de tiuj cikonioj.

Ili povas vivi ĝis 30 jaroj. La **Lankola cikonio** (***Ciconia episcopus***) estas specio al kiu aplikiĝas la *Agreement on the Conservation of African-Eurasian Migratory Waterbirds* (AEWA).

## Bildaro 

File:Woolly-necked Stork (Ciconia episcopus) in the fields near Hodal I IMG 9322.jpg|Kampare ĉe Hodal en distrito Faridabad de Harjano, Barato.
File:Woolly-necked Stork (Ciconia episcopus) with Black-headed Ibises & Painted Stork W2 IMG 9730.jpg|kun Nigrakapa ibiso kaj Blankakapa mikterio ĉe lago Poĉaram, Andra Pradeŝo, Barato
File:Woolly-necked Stork (Ciconia episcopus) taking off from the fields near Hodal I .jpg|Elflugante el kamparo ĉe Hodal en distrito Faridabad de Harjano, Barato.
File:Wooly necked stork 1.jpg
File:Wooly necked stork 2.jpg
File:Wooly necked stork 3.jpg
File:Wooly necked stork 4.jpg
File:Wollhalsstorch.jpg

## Vidu ankaŭ 
* Orient-dekkanaj sekaj ĉiamverdaj arbaroj

## Referencoj 
* BirdLife International (2008). Ciconia episcopus. In: IUCN 2008. IUCN Red List of Threatened Species. Downloaded on 3 February 2009.
* *Birds of The Gambia* de Barlow, Wacher kaj Disley, ISBN 1-873403-32-1
* *Birds of India* de Grimmett, Inskipp kaj Inskipp, ISBN 0-691-04910-6

Kategorio:Cikonioj
Kategorio:Cikoniedoj
Kategorio:Cikonioformaj
Kategorio:Afrotropisa faŭno
Kategorio:Orientalisa faŭno
Kategorio:Birdoj de Azio
Kategorio:Birdoj de Afriko
Kategorio:Lano